**Tietoevry Oyj** er et finsk selskap som tilbyr IT- og produktutviklingstjenester. Selskapet har omtrent 24 000 ansatte og er aktivt i omtrent 20 land. Tietoevry hører hjemme i Esbo i Finland, og selskapets aksjer er notert på Nasdaq Helsinki, Nasdaq Stockholm og Oslo Børs. Selskapet har kunder for eksempel innen energi, skogbruk, bank og helsetjenester.

Historien
---------

### Tietotehdas, TT Tieto og Tieto i Finland (1968–1999)

Tieto startet sin virksomhet i Esbo, Finland i 1968 under navnet **Tietotehdas Oy**. I løpet av selskapets første år utviklet og vedlikeholdt det IT-systemer hovedsakelig for Union Bank of Finland (*Suomen Yhdyspankki*, i dag Nordea), kundene og noen få skogselskaper.

Selskapets kundebase vokste i løpet av 1970-tallet, da minidatamaskiner ble introdusert sammen med de eksisterende stormaskinene. Foruten Mainframe-datatjenester og programvare, var utviklingen av IT-systemer også sentral for driften av Tietotehdas. Kundene representerte flere bransjer og virksomheten var organisert i henhold til disse vertikalene.

I løpet av 1990-tallet opplevde selskapet rask vekst gjennom en rekke oppkjøp, fusjoner og strategiske allianser. I desember 1995 kjøpte Tietotehdas det finske statlige datasenteret (VTKK-Yhtymä Oy). Det nye selskapet fikk navnet TT Tieto Oy.

I 1996 styrket selskapet tilstedeværelsen i telekomsektoren betraktelig gjennom oppkjøpet av Avancer. Selskapets navn ble endret til Tieto Corporation Oyj i 1998.

### Enator i Sverige, Danmark, Norge og Finland (1977–1999)

Enator Corporation startet i 1977 som et konsulentfirma opprettet for å støtte Pronator-selskapet med programvare og prosjektledelse.

I 1989 kjøpte Enator AB det norske IT-konsulentselskapet ISI AS. I 1990 fusjonerte Enator med Modulföretagen og tok i bruk logoen. Enator vokste til omtrent 650 konsulenter i Sverige, Danmark, Norge og Finland. I 1993 ble det inkludert i AxData-gruppen som et frittstående selskap, men ble solgt til Celsius i 1995. Datterselskapets navn, Enator, ble brukt på hele konsernet i 1995 da Celsius AB, et børsnotert svensk selskap, fusjonerte IT-virksomheten den hadde anskaffet mellom 1991 og 1994.

Våren 1996 ble selskapet notert på Stockholmsbørsen under navnet Enator.

Frem til 1994 var det IT-drift i tre separate datterselskaper: Telub, Enator og Dialog. Sammenslåingen av de tre datterselskapene førte til en omstrukturering i 1997.

For å styrke selskapets tilstedeværelse i offentlig sektor, gjennomførte Enator en rekke oppkjøp i 1998. Selskapet kjøpte 51prosent av aksjene i det Stockholm-baserte konsulentfirmaet Programmera. I tillegg kjøpte selskapet to små IT-selskaper – Kvatro Telecom i Trondheim, Norge, og Soft Project i Hamburg, Tyskland – og solgte seg ut av virksomheten i Enator Telecom Mechanics. I april 1999 kjøpte Enator NetDesign i Danmark. Etter Enator-Tieto-fusjonen i juli 1999 ble Enator-merket avviklet.

### TietoEnator (1999–2007)

Selskapslogo (1999-2007)
I 1999 fusjonerte Tieto og Enator Corporation for å danne TietoEnator, etter at Tieto ga et offentlig oppkjøpstilbud for Enator. 68 prosent av TietoEnators aksjekapital ble overført til Tietos aksjonærer. Finland ble valgt som base for det nye selskapet, og Tietos administrerende direktør, Matti Lehti, ble valgt til å lede selskapet. Det nye selskapet ble et av de største IT-selskapene i Europa: det hadde 10 335 ansatte og en omsetning på omtrent 6,5 milliarder finske mark.

Betydelige oppkjøp inkluderte Ementor Financial Systems i februar 2002, etterfulgt av DaWinci Services AS i desember samme år. Sistnevnte oppkjøp ga kontroll over offshore personelltransport- og sporingsløsningen, og ga Tieto Norge 100 prosent markedsandel av systemer for drift av personellbevegelser på norsk kontinentalsokkel.

I 2005 signerte Helse Vest avtale med TietoEnator Norge om levering av system for elektroniske helsejournaler. Ved utgangen av 2007 avsluttet Helse Vest kundeforholdet til selskapet og varslet et søksmål mot TietoEnator fordi de ikke mente det var i stand til å levere, og krevde erstatning fra TietoEnator. Helse Sør opplevde at deres rammeavtale fra 2004 ikke ga leveranser, og vurderte rettslige skritt mot TietoEnator Norge.

### EVRY i Norge og Sverige (2010–2019)

Hovedartikkel: Evry

EVRYs historie startet med EDB ErgoGroup ASA, som ble dannet i 2010 ved sammenslåingen av EDB Business Partner og ErgoGroup. Telenor eide mesteparten av aksjene i ErgoGroup. Selskapet endret deretter navn til EVRY ASA i april 2012.

I mars 2015 ble Apax Partners majoritetseier i selskapet, et nytt styre ble oppnevnt og det besluttet å søke om avnotering fra børsen. 29. oktober 2015 ble selskapet avnotert fra Oslo Børs. I august, etter tapet av en kontrakt med den norske banken DNB, annonserte EVRY at de ville si opp 500–550 ansatte i Norge og Sverige for å øke fortjenesten, og spare 400–500 millioner norske kroner. I oktober 2015 kunngjorde den overføringen av ytterligere 600 ansatte til IBM i en outsourcingavtale verdt 1 milliard dollar.

### TietoEVRY (2019–2022)

Fusjonen av EVRY til Tieto ble annonsert i juni 2019. Hensikten var å ekspandere på det nordiske markedet. Det nye selskapet ble navngitt TietoEVRY, med over 24.000 ansatte og en estimert omsetning på over 3 milliarder euro for regnskapsåret 2020. I tillegg til kontanterstatning mottok EVRYs aksjonærer 37,5 prosent av aksjene i det nye selskapet. Tomas Franzén, medlem av Tietos styre, ble utnevnt til styreleder i TietoEVRY, og Tietos administrerende direktør, Kimmo Alkio, ble valgt til å lede det nye selskapet. Oppkjøpet gjorde Apax Partners til den største aksjonæren i TietoEVRY, med en eierandel på ca. 20 prosent. Fusjonen ble avsluttet 5. desember 2019, og aksjene ble notert på Oslo Børs samme dato. TietoEVRYs aksjer er også notert på børsene i Helsingfors og Stockholm.

Selskapslogo (2019-2022)
I august 2020 signerte Foretaksregisteret i Finland en anskaffelsesavtale verdt 10 millioner euro med TietoEVRY. I oktober inngikk TietoEVRY en avtale verdt nesten 30 millioner euro med kommunen Västerås i Sverige. I november inngikk de en avtale verdt 10 millioner euro med Stockholm.

### Tietoevry (2022-)

Selskapet utførte en rebranding fra TietoEVRY til Tietoevry med en oppdatering av merkevare med blant annet ny logo og branding 19. januar 2022.

Organisering
------------

Tietoevrys hovedkontor er Kägeludden, Esbo. Tietoevrys administrerende direktør er Kimmo Alkio mens styrets leder er Tomas Franzén.

Våren 2020 var 4 600 av selskapets ansatte basert i Sverige, 4 400 i Norge, 4 200 i India og 3 200 i Finland.

  

I 2021 ble selskapet delt inn i seks driftssegmenter:

I 2022, fikk disse seks driftssegmentene nye navn:

* Tietoevry Create (Digital rådgivning)
* Tietoevry Connect (Cloud services and infrastructure solutions)
* Tietoevry Industry (Industrial software)
* Tietoevry Banking (Financial services solutions)
* Tietoevry Care (Healthcare and related products and services)
* Tietoevry Transform (International operations)

Tietoevrys aksjer er notert på Helsinki, Stockholm og Oslo børs. Den 31. oktober 2021 var Tietoevrys største aksjonærer Solidium Oy, Ilmarinen Mutual Pension Insurance Company, Elo Mutual Pension Insurance Company, Statens Pensjonskasse og Nordea-fond.

### Partnere

Tietoevry samarbeider med Microsoft innen offentlige skytjenester. De har også et felles opplæringsprogram der tusenvis av Azure-fagfolk er sertifisert for Tietoevry.

Produkter og tjenester
----------------------

Tietoevry tilbyr skytjenester, IT-tjenester og systemer som de også utvikler og vedlikeholder. Det tilbyr også tjenester som finansiering.

Tietoevrys kunder opererer i en rekke sektorer, inkludert helsevesenet, bankvesenet, skogbruksindustrien i Europa og rundt om i verden.

Våren 2020 hadde Tietoevry en markedsandel på cirka 20 prosent i Finland, mer enn 20 prosent i Norge og 14 prosent i Sverige. Kundene inkluderer dekkselskapet Goodyear, betalingstjenesteselskapet Getswish, forsikringsselskapet Folksam, norske departementer og Stockholm by. I Finland inkluderte selskapets kunder Lassila & Tikanoja, Suominen Corporation og Ahlstrom-Munksjö.

Tietoevry støtter Tietoallas-tjenesten og Terveyskylä-prosjektet for sykehusdistriktet i Helsinki og Uusimaa. Selskapet tester ut biometriske betalingskort med OP Financial Group. Blant andre kunder fungerer selskapet som sky- og infrastrukturtjenesteleverandør til Ilmarinen Mutual Pension Insurance Company.

Sosialt ansvar
--------------

Tietoevry og Wärtsilä er blant grunnleggerne av Committed Energy-gruppen. Dette forumet, opprettet i 2018, jobber for ren energi. I desember 2020 kom Tietoevry inn på CDP-organisasjonens A-liste, som vurderer virksomheters klima- og miljøhandlinger.

I februar 2021 ble Tietoevry rangert først i en studie utført av Talouselämä for å sammenligne de 40 selskapene i Helsinki Stock Exchanges bærekraftsindeks mot fire kriterier som måler verdsettelse og avkastning.

Selskapet har utviklet en font kjent som The Polite Type i samarbeid med fagfolk fra den finske barne- og ungdomsstiftelsen. Fonten er basert på åpen kildekode og erstatter skjellsord- og uttrykk med nøytrale ordvalg.

Referanser
----------

1. ↑  ; arkiveringsdato: 2. september 2020; arkiv-URL: .
2. ↑  «A leading digital services and software company». *www.tietoevry.com* **(engelsk)**. Besøkt 12. november 2021.
3. 1 2  Urpelainen, Anna-Kaisa. «Uutta liiketoimintaa 10 vuoden ajan kehittämässä ollut Matti Ristimäki tietää, kuinka hidasta se on – Siksi kehityshankkeita ei hänestä kannattaisi mitata vain tilikauden tai kvartaalin ikkunassa». *Talouselämä* **(finsk)**. Besøkt 23. november 2021.
4. 1 2  «Tietotehdas Oy, Tietoenator Oyj, Tieto Oyj — Osakehistoriaa.». *www.porssitieto.fi*. Besøkt 12. november 2021.
5. ↑  Heikki, Arola (1. desember 1995). «Tietotehdas ostaa Valtion tietokonekeskuksen Valtio saa 184 miljoonaa markkaa ja osuuden pörssiyhtiöstä». *Helsingin Sanomat* **(finsk)**. Besøkt 12. november 2021.
6. ↑  «Tieto ja Enator yhteen». *Yle Uutiset* **(finsk)**. 3. mars 1999. Besøkt 12. november 2021.
7. ↑  «TietoEnator acquires the oil & gas industry solution DaWinci». *web.archive.org*. 15. november 2008. Arkivert fra originalen 15. november 2008. Besøkt 12. november 2021.
8. 1 2  Brenna, Anders; Rossen, Eirik (23. januar 2007). «Helse Vest til søksmål mot TietoEnator». *Digi.no* **(norsk)**. Besøkt 12. november 2021.
9. ↑  Solli, Morten (22. januar 2007). «Kaster ut Tietoenator». *www.cw.no*. Besøkt 12. november 2021.
10. ↑  «Future organisational structure for EDB ErgoGroup - ErgoGroup.no». *web.archive.org*. 11. mars 2012. Arkivert fra originalen 11. mars 2012. Besøkt 12. november 2021.
11. ↑  «EDB ErgoGroup ASA - Minutes of the Annual General Meeting». *newsweb.oslobors.no*. 23. april 2012. Besøkt 12. november 2021.
12. ↑  «EVRY: Minutes from the general meeting». 23. mars 2015. Besøkt 12. november 2021.
13. ↑  Taft, Darryl K. (2. oktober 2015). «IBM Inks $1B, 10-Year Cloud Deal With EVRY». *eWEEK* **(engelsk)**. Besøkt 12. november 2021.
14. ↑  «Hundreds of Evry staff in the Nordics to move to IBM in billion-dollar IT outsourcing deal». *ComputerWeekly.com* **(engelsk)**. Besøkt 12. november 2021.
15. 1 2 3 4 5  Mustonen, Antti. «Brittiläisestä Apax Partnersista TietoEVRYn suurin omistaja – yhtiön hallituksen puheenjohtajaksi tulee Tiedon Tomas Franzén». *Talouselämä* **(finsk)**. Besøkt 12. november 2021.
16. ↑  «Tieto scoops up Evry in $1.5 billion deal to create Nordic digital consultancy». *Reuters* **(engelsk)**. 18. juni 2019. Besøkt 12. november 2021.
17. ↑  Arvopaperi. «Tiedon ja EVRY:n yhdistyminen TietoEVRY:ksi toteutunut». *Arvopaperi* **(finsk)**. Besøkt 12. november 2021.
18. ↑  Virtanen, Jori. «TietoEvryllä syytä juhlaan – jopa 10 miljoonan diili Ruotsista». *Tivi* **(finsk)**. Besøkt 12. november 2021.
19. ↑  Korhonen, Suvi. «TietoEvry voitti CGI:n sopimuksen itselleen Ruotsista: Liki 30 miljoonaa euroa». *Tekniikkatalous* **(finsk)**. Besøkt 12. november 2021.
20. 1 2  Virtanen, Jori. «TietoEvryllä syytä juhlaan – jopa 10 miljoonan diili Ruotsista». *Tivi* **(finsk)**. Besøkt 12. november 2021.
21. 1 2  Tietoevry.com. «Tietoevry unveils renewed brand and identity – six specialized businesses operational with new names». *www.tietoevry.com* **(engelsk)**. Besøkt 2. oktober 2023.
22. ↑  «Group management». *www.tietoevry.com* **(engelsk)**. Besøkt 12. november 2021.
23. ↑  «Board of Directors». *www.tietoevry.com* **(engelsk)**. Besøkt 12. november 2021.
24. 1 2 3  Kempas, Karla. «TietoEvryllä on Intiassa jo enemmän työntekijöitä kuin Suomessa, mikä tuo omat haasteensa Pohjolan markkinajohtajalle». *Talouselämä* **(finsk)**. Besøkt 12. november 2021.
25. ↑  «Reporting structure» **(engelsk)**. Tietoevry. Besøkt 12. november 2021.
26. ↑  «Shareholder register - Finland». *www.tietoevry.com* **(engelsk)**. Besøkt 23. november 2021.
27. ↑  Känsälä, Samuli. «TietoEvry ja Microsoft ryhtyvät pilviyhteistyöhön». *Tivi* **(finsk)**. Besøkt 12. november 2021.
28. ↑  Känsälä, Samuli. «TietoEvry voitti Husin 24 miljoonan it-diilin – näin kilpailutus ratkesi». *Tivi* **(finsk)**. Besøkt 12. november 2021.
29. ↑  Karkimo, Ari. «HUS kilpailutti jopa 5 miljoonan it-hankinnat – TietoEvry ja Innofactor juhlivat». *Tivi* **(finsk)**. Besøkt 12. november 2021.
30. ↑  Karkimo, Ari. «Lähimaksulla voi pian maksaa yli 50 euroa – OP pilotoi jo tulevana vuonna». *Talouselämä* **(finsk)**. Besøkt 12. november 2021.
31. ↑  Kolehmainen, Aleksi. «Ilmarinen ulkoistaa Googlen Suomi-pilveen». *Tivi* **(finsk)**. Besøkt 12. november 2021.
32. ↑  «Klimatprojekt pågår i Vasa – kan bidra till att bromsa utsläppen internationellt». *svenska.yle.fi* **(svensk)**. Besøkt 23. november 2021.
33. ↑  Pekkonen, Sanna. «UPM sijoittui kymmenen kärkeen kansainvälisessä ilmasto- ja ympäristötoimien vertailussa – Sijoittajien seuraamalla listalla yhteensä seitsemän suomalaista yhtiötä». *Talouselämä* **(finsk)**. Besøkt 12. november 2021.
34. ↑  Huhta, Alexandra. «Nämä yhtiöt ovat pörssin vastuullisuusindeksin kärjessä – Yksi nousee yli muiden». *Talouselämä* **(finsk)**. Besøkt 12. november 2021.
35. ↑  Stjern, Anna (6. mai 2021). «Denne fonten identifiserer krenkende ord og uttrykk». *www.dn.no* **(norsk)**. Besøkt 15. november 2021.

Eksterne lenker
---------------

* (en) Offisielt nettsted Rediger på Wikidata

* (no) Offisielt nettsted Rediger på Wikidata

* (fi) Offisielt nettsted Rediger på Wikidata

| * v
* d
* r
Selskaper notert på Oslo Børs |
| --- |
| Egenkapitalbevis | 
* Aurskog Sparebank
* Høland og Setskog Sparebank
* Jæren Sparebank
* Melhus Sparebank
* Sandnes Sparebank
* Skue Sparebank
* Sogn Sparebank
* SpareBank 1 Helgeland
* SpareBank 1 Nord-Norge
* SpareBank 1 Nordmøre
* SpareBank 1 Ringerike Hadeland
* SpareBank 1 SMN
* SpareBank 1 Sørøst-Norge
* SpareBank 1 Østfold Akershus
* SpareBank 1 Østlandet
* Sparebanken Møre
* Sparebanken Sør
* Sparebanken Vest
* Sparebanken Øst
* Totens Sparebank

 |
| Energi | 
* Akastor
* Aker BP
* Aker Solutions
* AqualisBraemar
* Archer
* Atlantic Petroleum
* Avance Gas Holding
* Awilco Drilling
* Borr Drilling
* BW Energy Limited
* BW LPG
* BW Offshore Limited
* DNO
* DOF
* Eidesvik Offshore
* Electromagnetic Geoservices
* EMAS Offshore
* Endúr
* Equinor
* FLEX LNG
* Frontline
* Hafnia Limited
* Havila Shipping
* Höegh LNG Holdings
* Interoil Exploration and Production
* Kværner
* Magnora
* Magseis Fairfield
* Northern Drilling
* Northern Ocean Ltd.
* Norwegian Energy Company
* Ocean Yield
* Oceanteam
* Odfjell Drilling
* OKEA
* Panoro Energy
* Petrolia
* PGS
* Polarcus
* Prosafe
* Questerre Energy Corporation
* RAK Petroleum
* Reach Subsea
* S.D. Standard Drilling
* SeaBird Exploration
* Seadrill
* Shelf Drilling
* Siem Offshore
* Solstad Offshore
* Subsea 7
* TGS

 |
| Materialer | 
* Borgestad
* Borregaard
* Element
* Elkem
* Norsk Hydro
* Norske Skog
* Scana
* Yara International

 |
| Industri | 
* AF Gruppen
* AKVA Group
* American Shipping Company
* Arendals Fossekompani
* Belships
* Bonheur
* Byggma
* Fjord1
* GC Rieber Shipping
* Golden Ocean Group
* Goodtech
* Havyard Group
* Hexagon Composites
* Jinhui Shipping and Transportation
* Kongsberg Gruppen
* MPC Container Ships
* Multiconsult
* Nel
* Nekkar
* Norwegian Air Shuttle
* NRC Group
* NTS
* Odfjell (ser. A · ser. B)
* SAS AB
* Self Storage Group
* Star Bulk Carriers
* Stolt-Nielsen
* Team Tankers International
* Tomra Systems
* Treasure
* Veidekke
* Vow
* Wallenius Wilhelmsen
* Wilh. Wilhelmsen Holding (ser. A · ser. B)
* Wilson
* Zalaris

 |
| Forbruksvarer | 
* Europris
* Gaming Innovation Group
* Gyldendal
* Kid
* Kongsberg Automotive
* SATS
* XXL

 |
| Konsumvarer | 
* Arcus
* Atlantic Sapphire
* Austevoll Seafood
* Bakkafrost
* Grieg Seafood
* Hofseth BioCare
* Lerøy Seafood Group
* Mowi
* Norway Royal Salmon
* Orkla
* SalMar
* Salmones Camanchaca

 |
| Helsevern | 
* BerGenBio
* Biotec Pharmacon
* Carasent
* ContextVision
* Medistim
* Navamedic
* Nordic Nanovector
* PCI Biotech Holding
* Photocure
* Targovax
* Ultimovacs
* Vistin Pharma

 |
| Finans | 
* ABG Sundal Collier Holding
* Aker
* Axactor
* B2Holding
* DNB Bank
* Gjensidige Forsikring
* Morrow Bank
* Pareto Bank
* Protector Forsikring
* SpareBank 1 SR-Bank
* Storebrand
* Voss Veksel- og Landmandsbank

 |
| IT | 
* Asetek
* Atea
* Bouvet
* Crayon Group Holding
* Hiddn Solutions
* IDEX Biometrics
* Itera
* Kitron
* Napatech
* NEXT Biometrics Group
* NORBIT
* Nordic Semiconductor
* Pexip Holding
* poLight
* Q-Free
* REC Silicon
* StrongPoint
* Techstep
* TietoEVRY
* Thin Film Electronics
* Webstep

 |
| Kommunikasjon | 
* Adevinta
* Funcom
* Otello Corporation
* Polaris Media
* Schibsted (ser. A · ser. B)
* Telenor

 |
| Forsyning | 
* Fjordkraft Holding
* Scatec

 |
| Eiendom | 
* Entra
* Norwegian Property
* Olav Thon Eiendomsselskap
* Selvaag Bolig
* Solon Eiendom
* Storm Real Estate

 |
| *Se også:* Oslo Axess • Merkur Market |

|  |  |
| --- | --- |
| Oppslagsverk/autoritetsdata | Store norske leksikon **·** VIAF **·** NKC **·** NKC
 |